CELEX: 32015R0807
Language: ro
Date: 2015-05-22 00:00:00
Title: Regulamentul de punere în aplicare (UE) 2015/807 al Comisiei din 22 mai 2015 de modificare pentru a 232-a oară a Regulamentului (CE) nr. 881/2002 al Consiliului de instituire a unor măsuri restrictive specifice împotriva anumitor persoane și entități asociate cu rețeaua Al-Qaida

23.5.2015   
            
            
               RO
            
            
               Jurnalul Oficial al Uniunii Europene
            
            
               L 128/16
            
         REGULAMENTUL DE PUNERE ÎN APLICARE (UE) 2015/807 AL COMISIEI
   din 22 mai 2015
   de modificare pentru a 232-a oară a Regulamentului (CE) nr. 881/2002 al Consiliului de instituire a unor măsuri restrictive specifice împotriva anumitor persoane și entități asociate cu rețeaua Al-Qaida
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 881/2002 al Consiliului din 27 mai 2002 de instituire a unor măsuri restrictive specifice împotriva anumitor persoane și entități asociate cu rețeaua Al-Qaida (1), în special articolul 7 alineatul (1) litera (a) și articolul 7a alineatul (5),
   întrucât:
   
               (1)
            
            
               Anexa I la Regulamentul (CE) nr. 881/2002 conține lista persoanelor, grupurilor și entităților cărora li se aplică înghețarea fondurilor și a resurselor economice în temeiul regulamentului respectiv.
            
         
               (2)
            
            
               La 18 mai 2015, Comitetul pentru sancțiuni al Consiliului de Securitate al Organizației Națiunilor Unite (CSONU) a hotărât să elimine numele unei persoane din lista persoanelor, grupurilor și entităților cărora li se aplică înghețarea fondurilor și a resurselor economice.
            
         
               (3)
            
            
               Prin urmare, anexa I la Regulamentul (CE) nr. 881/2002 ar trebui actualizată în consecință,
            
         ADOPTĂ PREZENTUL REGULAMENT:
   Articolul 1
   Anexa I la Regulamentul (CE) nr. 881/2002 se modifică în conformitate cu anexa la prezentul regulament.
   Articolul 2
   Prezentul regulament intră în vigoare în ziua următoare datei publicării în Jurnalul Oficial al Uniunii Europene.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 22 mai 2015.
      
         
            Pentru Comisie,
         
         
            pentru președinte
         
         
            Șeful Serviciului Instrumente de Politică Externă
         
      
   
   
      (1)  JO L 139, 29.5.2002, p. 9.
   
      ANEXĂ
      În anexa I la Regulamentul (CE) nr. 881/2002 se elimină următoarea mențiune de la rubrica „Persoane fizice”:
      
         „Abdul Rahim Al-Talhi [alias (a) 'Abdul-Rahim Hammad al-Talhi; (b) Abd' AlRahim Hamad al-Tahi; (c) Abdulrheem Hammad A Altalhi; (d) Abe Al-Rahim alTalahi; (e) Abd Al-Rahim Al Tahli; (f) 'Abd al-Rahim al- Talhi; (g) Abdulrahim Al Tahi; (h) Abdulrahim al-Talji; (i) 'Abd-Al-Rahim al Talji; (j) Abdul Rahim Hammad Ahmad Al-Talhi; (k) Abdul Rahim; (l) Abu Al Bara'a Al Naji; (m) Shuwayb Junayd]. Adresa: Buraydah, Arabia Saudită. Data nașterii: 8.12.1961. Locul nașterii: Al-Shefa, Al-Taif, Arabia Saudită. Pașaport nr.: F275043 (saudit, eliberat la 29.5.2004, expirat la 5.4.2009). Cetățenie: saudită. Alte informații: implicat în furnizarea de fonduri, arme și alte tipuri de asistență pentru grupul Abu Sayyaf. Data desemnării menționată la articolul 2a alineatul (4) litera (b): 9.10.2007.”